मुंबई में कोरोना वायरस से संक्रमण के 2,256 नए मामले, 31 और लोगों की मौत
मुंबई में सोमवार को कोरोना वायरस से संक्रमण के 2,256 नए मामले सामने आने के बाद कुल संक्रमितों की संख्या बढ़कर 1,71,949 हो गई। वहीं इस अवधि में खतरनाक वायरस की वजह से 31 और लोगों की मौत हो गई।
मुंबई: मुंबई में सोमवार को कोरोना वायरस से संक्रमण के 2,256 नए मामले सामने आने के बाद कुल संक्रमितों की संख्या बढ़कर 1,71,949 हो गई। वहीं इस अवधि में खतरनाक वायरस की वजह से 31 और लोगों की मौत हो गई। यह लगातार छठा दिन है जब देश की आर्थिक राजधानी में कोरोना वायरस से संक्रमण के 2,000 से ज्यादा नए मामले सामने आए हैं।बृहन्मुंबई महानगरपालिका (BMC) ने नियमित रिपोर्ट में बताया कि शहर में संक्रमण का इलाज करा रहे लोगों की संख्या बढ़कर 31,063 हो गई है। बीएमसी ने बताया कि 31 और मरीजों की मौत के बाद शहर में कोविड-19 से मरने वालों की संख्या बढ़कर 8,178 हो गई।हालांकि, पिछले तीन दिनों से यहां 40 से ज्यादा लोगों की मौत हो रही थी जबकि सोमवार को यह संख्या 31 रही। महानगरपालिका ने बताया कि पिछले 24 घंटे में 1,431 लोग स्वस्थ हुए हैं जिसके बाद संक्रमण मुक्त हुए लोगों की संख्या बढ़कर 1,32,349 हो गई। बीएमसी के अनुसार मुंबई में स्वस्थ होने की दर 77 फीसदी है।